Návrh rozhodnutie Rady o podpise dodatočného protokolu k Dohode o spolupráci na ochranu pobrežia a vôd severovýchodného Atlantiku proti znečisteniu v mene Európskeho spoločenstva /* KOM/2008/0625 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 9.10.2008 KOM(2008)625 v konečnom znení Návrh ROZHODNUTIE RADY o podpise dodatočného protokolu k Dohode o spolupráci na ochranu pobrežia a vôd severovýchodného Atlantiku proti znečisteniu v mene Európskeho spoločenstva DÔVODOVÁ SPRÁVA 1. Európske spoločenstvo je stranou regionálnych dohôd o havarijnom znečistení mora, ako sú bonnská dohoda, barcelonský dohovor a helsinský dohovor, ktoré uľahčujú vzájomnú pomoc a spoluprácu medzi členskými štátmi v prípade havarijného znečistenia v Severnom, Stredozemnom a Baltskom mori. Po tom, ako v roku 1990 tanker Aragon zapríčinil rozsiahle ropné znečistenie pobrežia Madeiry, Portugalsko iniciovalo Dohodu o spolupráci na ochranu pobrežia a vôd severovýchodného Atlantiku proti znečisteniu (tvz. lisabonská dohoda), ktorá zavádza mechanizmus zabezpečujúci spoluprácu medzi zmluvnými stranami v prípade havarijného znečistenia a ukladá im povinnosť vytvoriť a uplatňovať vlastné núdzové štruktúry a plány. Uvedená dohoda sa uplatňuje na severovýchodnú oblasť Atlantického oceánu, ktorá je vymedzená vonkajšou hranicou výhradnej hospodárskej zóny každého zmluvného štátu a hranicami ostatných regionálnych dohôd, ako sú Dohoda o spolupráci pri vysporiadavaní sa so znečisťovaním Severného mora ropou a inými škodlivými látkami (tzv. bonnská dohoda) a Dohovor o ochrane Stredozemného mora pred znečistením (tvz. barcelonský dohovor). 2. Lisabonská dohoda bola podpísaná 17. októbra 1990 Portugalskom, Španielskom, Francúzskom, Marokom a Európskym spoločenstvom. Portugalsko, Francúzsko a Európske spoločenstvo síce dohodu následne ratifikovali, no Španielsku a Maroku zabránil v jej ratifikácii politický spor o hranice Západnej Sahary, ktorý vyvolal článok 3 písm. c) o rozsahu zemepisnej pôsobnosti dohody, v ktorom sa ustanovuje: „na juhu, južnou hranicou vôd patriacich pod zvrchovanosť alebo jurisdikciu Marockého kráľovstva.” 3. Po dosiahnutí dohody o dodatočnom protokole, ktorým sa mení a dopĺňa článok 3 písm. c) lisabonskej dohody, bol tento protokol podpísaný v Lisabone 20. mája 2008 Portugalskom, Španielskom, Francúzskom a Marokom. Spoločenstvo bolo vyzvané, aby podpísalo protokol spolu s ostanými zmluvnými stranami. V tejto súvislosti by bolo vhodné, aby Spoločenstvo podpísalo dodatočný protokol k Dohode o spolupráci na ochranu pobrežia a vôd severovýchodného Atlantiku proti znečisteniu s výhradou jeho následného uzavretia. Návrh ROZHODNUTIE RADY o podpise dodatočného protokolu k Dohode o spolupráci na ochranu pobrežia a vôd severovýchodného Atlantiku proti znečisteniu v mene Európskeho spoločenstva RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 175 ods. 1 v spojení s prvou vetou prvého pododseku ods. 2 článku 300, so zreteľom na návrh Komisie[1], keďže: 1. Spoločenstvo je stranou Dohody o spolupráci na ochranu pobrežia a vôd severovýchodného Atlantiku proti znečisteniu (ďalej len „lisabonská dohoda”) [2]. 2. Politický spor o hranice Západnej Sahary bránil Španielsku a Maroku v ratifikácii lisabonskej dohody. Tento spor sa už vyriešil prostredníctvom dodatočného protokolu k Dohode o spolupráci na ochranu pobrežia a vôd severovýchodného Atlantiku proti znečisteniu, ktorým sa mení a dopĺňa článok 3 písm. c) lisabonskej dohody. 3. Bolo by vhodné, aby sa dodatočný protokol k Dohode o spolupráci na ochranu pobrežia a vôd severovýchodného Atlantiku proti znečisteniu podpísal v mene Spoločenstva s výhradou jeho následného uzavretia, ROZHODLA TAKTO: Jediný článok Týmto sa predseda Rady poveruje určiť osobu alebo osoby splnomocnené podpísať v mene Spoločenstva dodatočný protokol k Dohode o spolupráci na ochranu pobrežia a vôd severovýchodného Atlantiku proti znečisteniu s výhradou jeho následného uzavretia a udeliť im právomoci nevyhnutné na tento účel. V Bruseli […] Za Radu predseda [1] Ú. v. EÚ C [2] Rozhodnutie Rady 93/550/EHS z 20. októbra 1993